**ՏԵՂԵԿԱՆՔ-ՀԻՄՆԱՎՈՐՈՒՄ**

**ԱՆՇԱՐԺ ԳՈՒՅՔԻ ՀԱՐԿԻ ԱՐՏՈՆՈՒԹՅՈՒՆ ԿԻՐԱՌԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է ‹‹Տեղական ինքնակառավարման մասին›› ՀՀ օրենքի 18-րդ հոդվածի 1-ին մասի 42-րդ կետով, ՀՀ Հարկային օրենսգրքի 230-րդ հոդվածի 3-րդ կետի պահանջներով, ՀՀ կառավարության 22․06․2012թ․ N-822-Ն որոշման պահանջների կարգավորումների համատեքստում։

**Իրավական ակտի ընդունման նպատակը և կարգավորման անհրաժեշտությունը.**

Թալին համայնքի Արտենի բնակավայրի բնակիչ Գագիկ Արաջյանի լիազորագրով հանդես եկող Գայանե Ասատրյանի կողմից ներկայացված դիմումով նշել է, որ վճարելու է Գագիկ Արաջյանին սեփականության իրավունքով պատկանող անշարժ գույքի հարկի ապառքի գումարները, սակայն խնդրել է հնարավորության դեպքում տույժերի մասով կիրառել արտոնություն։

Ելնելով վերոգրյալից, համայնքի ավագանու քննարկմանն է ներկայացվում անշարժ գույքի հարկի արտոնություն կիրառելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.** Ավագանու որոշման նախագծի ընդունումն առաջացնում է համայնքի ղեկավարի կողմից այլ իրավական ակտի ընդունման անհրաժեշտություն:

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**Ավագանու որոշման նախագծի ընդունման կապակցությամբ համայնքի բյուջեում նախատեսվում է եկամուտների ոչ էական նվազեցում։

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձին։

**Իրավական ակտի կիրառման դեպքում ակնկալվող արդյունքը.**Նախագծի ընդունման արդյունքում ակնկալվում է Թալին համայնքի բյուջեի արդյունավետ հավաքագրումև անշարժ գույքի հարկի գծով արտոնություն սահմանել համայնքի այն քաղաքացիների նկատմամբ, ովքեր օրենսդրությամբ և ավագանու որոշմամբ այդ արտոնությունից օգտվելու իրավունք ունեն։